EkBass/fiwiki-20250220-pages-articles huggingface dataset:
Sleipner-luokka (korvetti)

Sleipner-luokka oli Norjan laivaston alusluokka, johon piti kuulua viisi korvettia. Kolmen aluksen tilaus peruutettiin ja ainoastaan kaksi valmistui. Alusluokan valmistuksesta tehtiin päätös 1959. Alukset varustettiin 1972 sukellusveneentorjunta-aluksiksi, jolloin niihin asennettiin sukellusveneentorjuntatorpedojärjestelmä. Aluksen kolmituumainen oli yhdysvaltalainen Mk34. Tulenjohtojärjestelmänä oli alun perin Mk63, joka korvattiin kahdella ruotsalaisella TVT-300-optroniclaitteella. Vuonna 1988 alusten SQS-36-kaikuluotain korvattiin Thomson-CSF TSM2633 -järjestelmällä. == Alukset == Sleipner-luokan korvetitGardiner, Robert s. 293 Nimi Telakka Kölinlasku Vesille Valmis Kohtalo KNM Sleipner Nylands 1963 9. marraskuuta 1963 29. huhtikuuta 1965 poistettu alusluettelosta 1993 romutettu KNM Æger (ex-KNM Balder) Akers, Oslo 1964 24. syyskuuta 1965 31. maaliskuuta 1967 poistettu alusluettelosta 1993 romutettu ==Lähteet== * === Viitteet === *
Zungarin kaanikunta

Zungarin kaanikunta oli valtiomainen oirateiksi kutsuttujen paimentolaiselämää viettäneiden mongoliheimojen yhteenliittymä, joka hallitsi Euraasian aroja Venäjän ja Kiinan välisellä alueella noin 1635–1758.West s. 40, 606 Valtion perusti Batur Hongtaiji.West s. 917 Eri mongoliheimoja yhdistivät keskinäiset avioliitot ja buddhalainen usko. Mongolien joukosta oli noussut buddhalainen hengellinen johtaja, joka sai nimen Dalai Lama. Kaanikunnan keskusaluetta olivat Yili-joen varren ruohotasangot nykyisessä Kiinan Xinjiangissa.Holcombe s. 168 Vuonna 1758 liittouma hajosi kun Ablai Khan antautui sodittuaan pitkään Kiinan Qing-dynastian kanssa. Kiina ilmoitti ottavansa sen entiset alueet haltuunsa.West s.40, 375 == Lähteet == * * === Viitteet === Luokka:Aasian entiset valtiot Luokka:Kiinan historia Luokka:Seulonnan keskeiset artikkelit
Kakeksia

Kakeksia tarkoittaa vaikeasta sairaudesta tai ravinnon puutteesta aiheutuvaa kuihtumista, väsymistä, lihaskudoskatoa, vaikeaa aliravitsemusta ja laihtumista. Mahdollisia tilaan johtavia sairauksia ovat krooniset infektiot ja syövät. Myös monista muista sairauksista, kuten AIDS:issa tai tuberkuloosista kärsivissä voi olla kakeksian merkkejä. Vaikea sydämen vajaatoiminta aiheuttaa kardiaalista kakeksiaa. Kakektisilla vanhuksilla tilan taustalla ei välttämättä ole mitään havaittavaa sairautta.Terveysportti.fi: Kakeksia Yleistynyt tulehdusreaktio liittyy kakeksiaan olennaisesti. Syöpäpotilaista kakeksiasta kärsivät erityisesti keuhkosyöpää ja ruoansulatuselimistön syöpiä sairastavat. Yleensä tila liittyy edenneeseen tautiin. Kakeksiasta ei voi täysin toipua, vaikka yrittäisi syödä enemmän.CancerHelp UK: Types of diet problems Tähän oireeseen on kokeiltu lääkkeenä mirtatsapiinia, joka on varsinaisesti psyykenlääke, mutta jonka sivuvaikutuksena on painonnousu. == Lähteet == Luokka:Oireet
Sydämensiirto

thumb|Siirretty sydän thoraxissa Sydämensiirto on toimenpide, jossa potilaalle annetaan elinsiirrossa uusi sydän. Yleisesti ottaen se varataan henkilöille, joilla elinajan ennuste on ilman siirrännäistä alle vuoden ja jotka eivät sovellu muuhun hoitoon tai eivät ole hyötyneet muusta hoidosta. Noin prosentti sydämen vajaatoiminnasta kärsivistä saa vuosittain uuden sydämen. Sydämensiirron yleisin syy on idiopaattinen kardiomyopatia (54 %), jota seuraa iskeeminen kardiomyopatia (45 %). Prosentti sydämensiirtopotilaista kärsii synnynnäisistä sydänvioista tai muista sairauksista.Medscape: Heart Transplantation Yhdysvalloissa Houstonin sairaalassa suoritettiin vuonna 1966 65-vuotiaalle Marcel DeRudderille leikkaus, jossa hänelle asennettiin keinotekoinen sydän. Leikkaus- operaatio onnistui, mutta potilaan tila oli muuten niin heikko, että hän kuoli. Myös 63-vuotiaalle Louise Cerasolle suoritettiin vastaavanlainen leikkaus hieman myöhemmin. Hän eli keinosydän rinnassaan 13 päivää. Christian Barnard toteutti ensimmäisen onnistuneen sydämensiirron ihmiselle Kapkaupungissa Etelä-Afrikassa 3. joulukuuta 1967. Potilas oli Louis Washkansky. Hän kuoli 18 päivää myöhemmin keuhkokuumeeseen, jolle hän altistui immuunipuolustusta heikentävän lääkityksensä johdosta. Suomen ensimmäisen sydämensiirron teki professori Severi Mattila vuonna 1985. Mattila teki myös Suomen ensimmäisen blokkisiirron. Nykyisin kaikki Suomessa tehtävät aikuisten sydämensiirrot tehdään keskitetysti HUS:n Meilahden tornisairaalassa. Nykyisin noin 88 % sydämensiirtopotilaista on elossa vielä vuoden kuluttua siirrosta, 72 % viiden vuoden kuluttua, lähes 50 % kymmenen vuoden kuluttua ja 16 % kahdenkymmenen vuoden kuluttua.NIH Heart, Lung and Blood Institute Blokkisiirto tarkoittaa yhdistettyä sydämen- ja keuhkonsiirtoa. == Lähteet == Luokka:Elinsiirtokirurgia Luokka:Sydän- ja rintaelinkirurgia
Onkosytooma

Onkosytooma on onkosyyteistä muodostuva kasvain. Se voi esiintyä missä tahansa, mutta on yleisin munuaisessa ja sylkirauhasessa. Yleensä kasvain on hyvänlaatuinen, ja tavallisin se on 70–80-vuotiailla naisilla. Etiologiaa ei tunneta. Kasvain ei aiheuta oireita, ellei ole riittävän kookas. Useimmat tapaukset havaitaankin sattumalta. Onkosytooma sylkirauhasessa voi tuntua kivuttomana kyhmynä posken tai leuan alueella. Munuaisen onkosytooma voi aiheuttaa verivirtsaisuutta ja kipua. Jos munuaiskasvain on tarpeeksi suuri, sekin voi tuntua.Knowcancer.com: Oncosytoma Jos onkosytooma ei ole johtanut vaikeisiin komplikaatioihin, ennuste on erittäin hyvä. == Lähteet == Luokka:Kasvaimet
Maestro Piero

Maestro tai Magister Piero oli italialainen trecenton säveltäjä, joka tunnetaan lähinnä madrigaaleistaan. Hän syntyi todennäköisesti ennen vuotta 1300. Hän saattoi olla kotoisin Assisista, ja hänen tiedetään työskennelleen Milanossa ja Veronassa [[Viscontin ja della Scalan sukujen palveluksessa. Lisäksi hän saattoi olla Padovassa. Hän ilmeisesti osallistui Giovanni da Cascian ja Jacopo da Bolognan kanssa kilpailuun saman tekstin säveltämisestä madrigaaliksi vuonna 1349 tai myöhemmin. Maestro Pieron vaiheista vuoden 1351 jälkeen ei ole mitään tietoa. Hän kuoli mahdollisesti mustassa surmassa. Aikalaisistaan Maestro Pieron erottaa kaanonin yleinen käyttö. Hänen madrigaalinsa ovat vanhimpia säilyneitä madrigaaleja, jotka ovat kaanonin muodossa. Madrigaalit on kahdelle äänelle, ja kaikkiaan niitä on säilynyt kuusi. Maestro Piero sävelsi myös kaksi caccea kolmelle äänelle. Hänen nimiinsä on laitettu lisäksi kaksi muuta caccea niiden tyylin perusteella. Kaikki teokset, jotka tehdään Maestro Pieron säveltämiksi, ovat Biblioteca Nazionale Centrale di Firenzessä, ja kaksi hänen nimiinsä laitettua caccea on säilynyt Rossi Codexissa. Luokka:Italialaiset säveltäjät Luokka:Keskiajan säveltäjät Luokka:1200-luvulla syntyneet Luokka:1350-luvulla kuolleet
Kakkonen

Kakkonen voi viitata muun muassa seuraaviin: * kakkonen eli numero 2 * Yle TV2, televisiokanava * Kakkonen, jalkapallosarja * Naisten Kakkonen, jalkapallosarja * Ajankohtainen kakkonen, vuosina 1969–2015 lähetetty ajankohtaisohjelma * Pikku Kakkonen, makasiinityyppinen lastenohjelma * Valtatie 2, Kakkonen-nimellä tunnettu tanssilava Harjavallassa == Sukunimenä == * Kyösti Kakkonen (s. 1956), suomalainen liikemies, taiteenkerääjä ja kauppaneuvos * Valtteri Kakkonen (s. 2000), suomalainen jääkiekkoilija. Luokka:Sukunimet
American Society of Composers, Authors and Publishers

American Society of Composers, Authors and Publishers, lyhennettynä ASCAP, on yhdysvaltalainen musiikin tekijänoikeuksia valvova järjestö. Se on BMI:n ohella yksi kahdesta johtavasta Yhdysvaltojen musiikin tekijänoikeusjärjestöstä. Suomessa vastaava järjestö on Teosto. == Lähteet == == Aiheesta muualla == * Viralliset sivut Luokka:Tekijänoikeus Luokka:Yhdysvaltalaiset järjestöt Luokka:Musiikkialan järjestöt
Smoke Gets in Your Eyes

”Smoke Gets in Your Eyes” on Jerome Kernin säveltämä ja Otto Harbachin sanoittama musiikkikappale vuoden 1933 Broadway-musikaalista Roberta. Kern sävelsi kappaleen alun perin nopeatempoiseksi musiikiksi näytösten väliseen steppiesitykseen. Roberta-musikaalia varten hän muutti kappaleen balladiksi. Kappaleesta tuli hitti heti ilmestyttyään. Paul Whitemanin orkesterin levytys nousi listaykköseksi vuonna 1934, ja samana vuonna myös Leo Reisman, Emil Coleman ja Ruth Etting nousivat kappaleella listoille. Kappaleen kenties tunnetuimman version levytti The Platters vuonna 1958. The Plattersin levytystä myytiin yli miljoona kappaletta ja se saavutti listoilla ensimmäisen sijan. Kappaleesta on tullut yksi jazzmusiikin standardeista. Sen ovat levyttäneet useat pianonsoittajat, mukaan lukien Teddy Wilson, Nat King Cole, Art Tatum, Thelonious Monk ja Keith Jarrett. Muita kappaleen levyttäneitä ovat mm. Artie Shaw, Sarah Vaughan, Harvey Mason ja Quintette du Hot Club de France. Juha Vainio on kääntänyt kappaleen suomeksi nimelle ”Kun rakastunut on”. == Lähteet == Luokka:Vuoden 1933 kappaleet Luokka:Jerome Kernin säveltämät kappaleet Luokka:Otto Harbachin sanoittamat kappaleet Luokka:Jazzstandardit Luokka:Billboard Hot 100 -listan ykköset
Nervonihappo

Nervonihappo eli cis-15-tetrakoseenihappo eli 24:1 (ω−9) on moni­tyydyttymätön omega-9-rasva­happo, jonka kemiallinen kaava on C24H46O2, moolimassa 366,62 g/mol ja sulamispiste 42–43 celsiusastetta. Yhdisteen CAS-numero on 506-37-6. Nervonihappoa on löydetty hermosolujen myeliineistä ja se on tärkeä osa aivosolujen biosynteesiä. Nervonihappoa käytetään myös MS- ja ALD-taudin hoidossa. Nervonihappoa esiintyy jättiläissaukon (Pteronura brasiliensis) semiokemikaalina lähinnä feromonina ja ginseng-kasvin (Panax ginseng) juuressa. == Aiheesta muualla == *PubChem: Nervonic acid *Human Metabolome Database: Nervonic-acid *Kyoto Encyclopedia of Genes and Genomes (KEGG): Nervonic acid *ChemBlink: Nervonic acid *Dr. Duke's Phytochemical and Ethnobotanical Databases: Nervonic acid *Pherobase: Semiochemical – nervonic acid Luokka:Rasvahapot
Tositarkoituksella

Tositarkoituksella viittaa muun muassa seuraaviin: *Tositarkoituksella, Yölinnun albumi *Tositarkoituksella, Valentin Vaalan elokuva vuodelta 1943 *Tositarkoituksella, Georgi Kissimowin elokuva vuodelta 1984 *Tositarkoituksella, Nicholas Barkerin elokuva vuodelta 1997 *Tositarkoituksella, Aarno Roudan näytelmä vuodelta 1953 *Tositarkoituksella : näkökulmia kontakti-ilmoituksiin Pirkko Muikku-Wernerin tutkimus vuodelta 2009
Venyttely

Venyttely on tietyn lihaksen tai lihasryhmän viemistä ääripituuteensa tahdonalaisilla liikkeillä tai asennoilla. Venyttelyllä kasvatetaan nivelten muodostaman liikeketjun sallimaa liikerataa, ja sen tavoitteena voi olla vaikuttaa tuntemuksiin, lihastonukseen, elastisuuteen tai suorituskykyyn.Mäennenä 2017, s. 16–17. Staattisessa venyttelyssä ollaan paikallaan ja tehdään pitkiä venytyksiä. Dynaamisessa venyttelyssä ollaan koko ajan liikkeessä. ==Tarkoitus== Päivittäisen venyttelyn tarkoitus on lisätä lihaksiston kimmoisuutta ja nivelten liikkuvuutta sekä parantaa ennalta ehkäisevästi koko kehon palautumiskykyä.Kantaneva, M: Terveysliikkujan opas. Testaa, kehity ja onnistu. WSOYpro, 2009, 166-171 Kireä lihas on kovan ja kimmottoman tuntuinen. Sen elastisuus ja loppujousto ovat heikentyneet tai kadonneet. Kiristynyt lihas palautuu hitaammin ja on alttiimpi loukkaantumisille ja rasitusvammoille. Lisäksi heikentynyt liikkuvuus tekee liikkumisesta epätaloudellisempaa, jolloin suoritus tuntuu raskaammalta ja energiaa kuluu hukkaan. Suoritusten liikeradat lyhenevät ja liikekaavat muuttuvat.Aalto, R: Kuntoilijan käsikirja. Opas tulokselliseen kuntoliikuntaan. Docendo Finland Oy, 2005, 66-68 Venyttelyllä estetään lihasten kiristyminen ja vaikutetaan lihaksen sisäiseen aineenvaihduntaan ja rentouteen. ==Vaikutukset== Venyttely lisää liikeratoja ja kehittää venyvyyttä ja notkeutta. Vaikutusta syntyy kummallakin puolella kehoa, vaikka venytys olisikin tehty vain toisella puolella. Tämä viittaa siihen, että venyttelyllä on hermostollinen vaikutus.Mäennenä 2017, s. 18. Ennen liikunta- tai urheilusuoritusta tehdyn venyttelyn ei ole tutkimuksissa selkeästi havaittu pienentävän loukkaantumisriskiä, kuten venähdyksiä ja revähdyksiä. Sen ei myöskään ole havaittu antavan suojaa harjoituksesta aiheutuvalta lihasarkuudelta.Mäennenä 2017, s. 20. ==Staattinen ja dynaaminen venyttely== Venyttely voi olla staattista tai dynaamista. Staattisessa venyttelyssä pysytellään paikallaan ja tehdään pitkiä venytyksiä. Dynaamisessa venyttelyssä ollaan koko ajan liikkeessä ja tehdään laajoja liikkeitä. Venytysvaiheen lisäksi siinä on myös rentoutusvaihe. Dynaamista venyttelyä kutsutaan myös liikkuvuusharjoitteluksi. Nykytutkimuksen mukaan dynaaminen venyttely on hyödyllisempää kuin staattinen, sillä se saa lihasten aineenvaihdunnan käyntiin ja vetreyttää niitä, parantaa lihasten voimantuottoa ja koordinaatiota sekä nesteyttää kehoa. Staattisesta venyttelystä puolestaan voi olla hyötyä erityisen kireille lihasryhmille. Joidenkin tutkimusten mukaan yli 60 sekuntia kestävät staattiset venytykset ennen harjoitusta saattavat huonontaa voima- ja nopeusominaisuuksia. Sitä lyhyemmillä venytyksillä ei ole havaittu akuuttia suorituskyvyn huononemista.Mäennenä 2017, s. 19. == Lähteet == * === Viitteet === == Aiheesta muualla == Luokka:Liikunta Luokka:Seulonnan keskeiset artikkelit
Viimeinen vieras (elokuva)

Viimeinen vieras () on Arvi Tuomen ja Ville Salmisen ohjaama jännityselokuva vuodelta 1941. Se oli Salmisen ensimmäinen ja Tuomen ainoaksi jäänyt ohjaustyö. Elokuvaa markkinoitiin ensimmäisenä suomalaisena salapoliisifilminä, mutta laadullisesti sitä on pidetty ”teatraalisena jahkailuna”, jonka syynä olivat Salmisen ja henkilöohjauksesta vastanneen Tuomen huonot välit.Päivän elokuvia, Tv-maailma, 46/2011 sivu 17 Elokuvan katsojamäärät jäivät myös suhteellisen vähäisiksi.Muut tiedot, Elonet.fi, 6.8.2013 Käsikirjoitus pohjautui suomenkielisen dekkari- ja tieteiskirjallisuuden uranuurtajan,Savonlinna.fi muun muassa nimellä H. R. Halli kirjoittaneen Rikhard Ruthin romaaniin Yhä murhat jatkuivat (1939), joka kuvaa kieltolain aikaan tapahtuvan salakapakanpitäjän murhan tutkintaa. Elokuvakäsikirjoituksessa tapahtumat siirrettiin kuvaushetkeen eli välirauhan aikaan.Arto Pajukallio, Elokuvat, Helsingin Sanomat 22.11.2011, sivu D 5 == Juoni == Salakapakoitsija Nelly löytyy kotoaan murhattuna, ja tarina seuraa komisario Puosun (Hugo Hytönen) ja toimittaja Harnin (Hannes Häyrinen) tutkimuksia. Pääepäillyksi joutuu tukkukauppias Rajapalo alaisineen.AL: Päivän elokuvia, Tv-maailma, 31/2013 sivu 17 == Arviot == Aikalaisarviot lehdistössä olivat pääosin myönteisiä. Elokuvassa nähtiin salapoliisielokuvan olennainen elementti eli jännitys, joskin Paula Talaskivi piti loppuratkaisun perusteluja heikkoina. Näyttelijäsuorituksia pidettiin yleisesti hyvinä.Lehdistöarvioita, Elonet.fi, 6.8.2013 Myöhemmissä 1980-luvun arvioissa vastaanotto oli melko tyly: Aamulehden Pekka Eronen piti toraisan ohjaajakaksikon tuotosta ”tönkkönä”. Katso-lehti arvioi vuonna 1988 elokuvan ”tahmeaksi jahkailuksi”: ”Se on teatraalisesti näytelty, lavasteissa liikkumatta kuvattu ja vailla minkään valtakunnan ajatusta. – – Juonessa – se paljastettakoon – ei ole mitään järkeä.” Kriitikko Arto Pajukallion vuoden 2011 arvion mukaan elokuvan kamerakulmissa ja yökuvissa on nähtävissä saksalaisen ekspressionismin ja Hollywoodin jännityselokuvien vaikutteita. Nenäkäs vuorosanailu hymyilytti arvostelijaa. == Näyttelijät == Kreditoimattomat näyttelijät == Lähteet == Luokka:Ville Salmisen ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1941 suomalaiset elokuvat
Löysät Ritarit (albumi)

Löysät Ritarit (ZR-10) on Löysät Ritarit-yhtyeen kokoelma-albumi, joka sisältää keväällä 1988 äänitettyjä studiosessioita, live-äänityksiä ja harjoitusnauhoja. Musiikkia on kuvailtu intensiiviseksi, maaniseksi, hulluksi, kömpelöksi ja kirskuvaksi http://www.umpio.com/zerga.html. == Kappaleet == # # # # # # # # # # # # # # # # # Sävellykset ja sanoitukset Mika Raekivi paitsi kun toisin mainitaan, sovitukset Löysät Ritarit == Yhtyeen kokoonpano == * Reijo Kupiainen: rummut * Jyrki Hellström: basso * Mika Raekivi Raekivi on ollut myös yhtyeissä Gora ja The Dynamite Fishers: kitarat ja laulu == Lähteet == Luokka:Vuoden 2003 kokoelma-albumit Luokka:Suomalaiset rockalbumit
3 Idiots

3 Idiots (suomeksi ”Kolme typerystä”) on Rajkumar Hiranin ohjaama intialainen hindinkielinen draamakomediaelokuva vuodelta 2009. Se perustuu löyhästi Chetan Bhagatin romaaniin Five Point Someone. 3 Idiots oli vuoden menestynein hindielokuva Intiassa ja ulkomailla. Siitä tuli kaikkien aikojen tuottoisin hindielokuva, mutta ennätyksen rikkoi Chennai Express vuonna 2013. Elokuva voitti monia palkintoja, kuten kolme National Film Awards -palkintoa ja kuusi Filmfare Awards -palkintoa. Elokuvassa kaksi fysiikan oppilaitoksessa tutustunutta kaverusta etsivät kolmatta kaverusta ja muistelevat opistoaikojaan, samalla kun matkaavat ystävänsä häihin. == Näyttelijät == == Soundtrack == Elokuvan musiikin sävelsi Shantanu Moitra ja sanoitukset teki Swanand Kirkire. == Kohu == Five Point Someone -romaanin kirjoittaja Chetan Bhagatilla ja elokuvan tekijöillä oli erimielisyyksiä elokuvan julkaisun jälkeen. Bhagat hermostui, koska hänen nimensä näkyi vasta elokuvan lopussa ja väitti, että elokuva pohjautuu hänen kirjaansa enemmän kuin oli sovittu. Elokuvan tekijät vastasivat, että he eivät ole rikkoneet mitään sopimuksia ja oikeustoimia harkittiin. Kiistaa epäiltiin Bhagatin julkisuustempuksi ja hän pyysi myöhemmin anteeksi. == Uudelleenfilmatisointi == 3 Idiotsin tamilinkielinen versio Nanban sai ensi-iltansa 12. tammikuuta 2012. Meksikolainen versio 3 idiotas sai ensi-iltansa 31. maaliskuuta 2017. == Lähteet == == Aiheesta muualla == * * Luokka:Vuoden 2009 intialaiset elokuvat Luokka:Intialaiset draamakomediaelokuvat Luokka:Intialaiset romaaneihin perustuvat elokuvat Luokka:Elokuvat itsemurhasta Luokka:Hindinkieliset elokuvat Luokka:Rajkumar Hiranin ohjaamat elokuvat
Jimmy Dixon

Jimmy Dixon (s. 10. lokakuuta 1981) on aktiiviuransa päättänyt liberialainen jalkapalloilija, pelipaikaltaan keskuspuolustaja. ==Seurajoukkueura== Vuodet Joukkue (O) (M) *1998–1999 Mark Professionals ? (?) *2000–2001 Floda BoIF ? (?) *2002–2006 BK Häcken 116 (4) *2007–2009 Malmö FF 53 (1) *2009–2012 Manisaspor 65 (4) *2012-2013 BK Häcken 2 (0) *2013-2014 Boluspor 35 (0) *2015-2016 Assyriska BK 27 (3) Luokka:Liberialaiset jalkapalloilijat Luokka:Vuonna 1981 syntyneet Luokka:Elävät henkilöt
Flávio Giovenale

Flávio Giovenale (s. 5. kesäkuuta 1954 Murello) on italialaissyntyinen, Brasiliassa toimiva roomalaiskatolinen piispa. Hänet vihittiin salesiaanien papiksi 20. joulukuuta 1981 ja nimitettiin Abaetetuban hiippakunnan piispaksi 8. lokakuuta 1997. Piispaksi vihkiminen seurasi 8. joulukuuta. Pääkonsekraattorina toimi Luiz Soares Vieira, jota avustivat José Vieira de Lima ja Irineu Danelón.Catholic-Hierarchy.org: Bishop Flávio Giovenale, S.D.B. == Lähteet == Luokka:Italialaiset piispat Luokka:Brasilialaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt Luokka:Salesiaanit
Irineu Danelón

Irineu Danelón (s. 4. huhtikuuta 1940 Piracicaba) on brasilialainen roomalaiskatolinen piispa. Hänestä tuli salesiaanien jäsen 31. tammikuuta 1964, ja hänet vihittiin papiksi 16. syyskuuta 1967. Hän sai nimityksen Linsin hiippakunnan piispaksi 26. marraskuuta 1987, ja piispaksi vihkiminen suoritettiin 31. tammikuuta 1988. Pääkonsekraattorina toimi Paulo Evaristo Arns, jota avustivat Vicente Angelo José Marchetti Zioni ja Ladislau Paz.Catholic-Hierarchy.org: Bishop Irineu Danelón, S.D.B. == Lähteet == Luokka:Brasilialaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
KS Norge

KS Norge on Norjan kuninkaan laiva ja Euroopassa toinen kahdesta käytössä olevasta monarkin laivasta Tanskan kuningashuoneen KDM Dannebrogin lisäksi. Laiva on kuninkaan omaisuutta, mutta miehistöstä vastaa Norjan puolustusvoimat. Varat laivan hankkimiseksi saatiin kansalaiskeräyksestä, ja niillä ostettiin kuninkaan laivaksi Englannista moottorijahti Philante. Laivan on rakennuttanut itselleen tunnettu lentokonesuunnittelija Thomas Sopwith. == Aiheesta muualla == * Forsvarsnett om Kongeskipet * Kuninkaan laiva, Kongehuset.no Luokka:Norjan laivasto
Lourdes Daniel

Lourdes Daniel (s. 19. helmikuuta 1947) on intialainen roomalaiskatolinen piispa. Hänet vihittiin papiksi Poonan hiippakuntaan 19. huhtikuuta 1980 ja nimitettiin Amravatin hiippakunnan piispaksi 8. kesäkuuta 2007. Piispaksi vihkiminen seurasi 2. elokuuta. Pääkonsekraattorina toimi Abraham Viruthakulangara, jota avustivat Valerian D'Souza ja Edwin Colaço.Catholic- Hierarchy.org: Bishop Lourdes Daniel Daniel sai 11. marraskuuta 2010 nimityksen Nashikin hiippakunnan piispaksi. == Lähteet == Luokka:Intialaiset katoliset piispat Luokka:Vuonna 1947 syntyneet Luokka:Elävät henkilöt
Thomas Bhalerao

Thomas Bhalerao (1. helmikuuta 1933 Sangamner – 13. helmikuuta 2015) oli intialainen roomalaiskatolinen piispa. Hänestä tuli jesuiittojen jäsen 20. kesäkuuta 1953, ja hänet vihittiin papiksi 27. maaliskuuta 1965. Hän sai 15. toukokuuta 1987 nimityksen Nashikin hiippakunnan piispaksi, ja hänet vihittiin piispaksi 23. elokuuta. Pääkonsekraattorina toimi Simon Ignatius Pimenta, jota avustivat Valerian D’Souza ja Charles Gomes.Catholic-Hierarchy.org: Bishop Thomas Bhalerao, S.J. Bhalerao erosi tehtävistään 31. maaliskuuta 2007. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1933 syntyneet Luokka:Vuonna 2015 kuolleet
Abraham Viruthakulangara

Abraham Viruthakulangara (5. kesäkuuta 1943 – 19. huhtikuuta 2018Archbishop Abraham Viruthakulangara) oli intialainen roomalaiskatolinen arkkipiispa. Hänet vihittiin papiksi 28. lokakuuta 1969 ja nimitettiin Khandwan hiippakunnan piispaksi 4. maaliskuuta 1977. Piispaksi vihkiminen seurasi 13. heinäkuuta. Pääkonsekraattorina toimi Eugene Louis D'Souza, jota avustivat George Marian Anathil ja Kuriakose Kunnacherry.Catholic-Hierarchy.org: Archbishop Abraham Viruthakulangara Viruthakulangara sai 17. tammikuuta 1998 nimityksen Nagpurin arkkipiispaksi. == Lähteet == Luokka:Intialaiset katoliset arkkipiispat Luokka:Vuonna 1943 syntyneet Luokka:Vuonna 2018 kuolleet
Meadin happo

Meadin happo eli (5Z,8Z,11Z)-eikosa-5,8,11-trieenihappo eli 20:3(n-9) on monityydyttymätön omega-9-rasvahappo, jonka kemiallinen kaava on C20H34O2, moolimassa 306,48276 g/mol ja CAS-numero 20590-32-3. Yhdiste on saanut nimensä James F. Meadin mukaan. Meadin happoa syntyy oleiinihapon reagoidessa nisäkkäiden aineenvaihdunnassa ja sitä on löydetty verestä ja rustosta. Meadin happoa käytetään C3 ja D3 leukotrieenien aiheuttaman tulehdusten pilkkomiseen. == Aiheesta muualla == *PubChem: Mead acid *Human Metabolome Database: 5,8,11-Eicosatrienoic acid Luokka:Rasvahapot
Gervas Rozario

Gervas Rozario (s. 15. elokuuta 1951) on bangladeshilainen roomalaiskatolinen piispa. Hänet vihittiin papiksi Dinajpurin hiippakuntaan 31. joulukuuta 1980 ja inkardinoitiin Rajshahin hiippakuntaan 20. toukokuuta 1990. Hänet nimitettiin Rajshahin piispaksi 15. tammikuuta 2007, ja piispaksi vihkiminen seurasi 22. maaliskuuta. Pääkonsekraattorina toimi Theotonius Gomes, jota avustivat Paul Tschang In-Nam ja Patrick D’Rozario.Catholic-Hierarchy.org: Bishop Gervas Rozario == Lähteet == Luokka:Bangladeshilaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
Fort Necessityn taistelu

Fort Necessityn taistelu tai Great Meadowsin taistelu oli 3. heinäkuuta 1754 käyty taistelu Ranskan ja heidän liittolaisinaan olevien intiaanien sekä Brittiläisen Amerikan välillä. Taistelussa ranskalaiset hyökkäsivät George Washingtonin komentamaa Fort Necessityn linnaketta vastaan. Taistelu päättyi Washingtonin antautumiseen: antautuminen oli Washingtonin sotilasuran ainoa.Childs Kohn, George: Dictionary of Wars, s. 178. Facts on File, 1999. ISBN 0-8160-4157-1. Sotatoimet laajenivat myöhemmin Pohjois-Amerikassa, mikä johti vuonna 1756 alkavaan seitsenvuotiseen sotaan. ==Katso myös== *Kenraali Johnson pelastaa ranskalaisen upseerin *Uusi-Ranska == Lähteet == Luokka:Seitsenvuotinen sota Luokka:George Washington
Jacobus Duivenvoorde

Jacobus Duivenvoorde (15. marraskuuta 1928 Heemskerk – 16. marraskuuta 2011) oli alankomaalaissyntyinen, Indonesiassa toiminut roomalaiskatolinen arkkipiispa. Hänet vihittiin Jeesuksen Pyhän Sydämen lähetyssaarnaajien papiksi 5. syyskuuta 1954 ja nimitettiin Merauken arkkihiippakunnan arkkipiispaksi 26. kesäkuuta 1972. Piispaksi vihkiminen seurasi 1. lokakuuta. Pääkonsekraattorina toimi Herman Tillemans, jota avustivat Herman Ferdinandus Maria Münninghoff ja Petrus Malachias van Diepen.Catholic-Hierarchy.org: Archbishop Jacobus Duivenvoorde, M.S.C. Duivenvoorde jäi eläkkeelle 7. huhtikuuta 2004. == Lähteet == Luokka:Alankomaalaiset papit Luokka:Indonesialaiset papit Luokka:Katoliset arkkipiispat Luokka:Vuonna 1928 syntyneet Luokka:Vuonna 2011 kuolleet
Aloysius Murwito

Aloysius Murwito (s. 20. joulukuuta 1950) on indonesialainen roomalaiskatolinen piispa. Hänet vihittiin fransiskaanien papiksi 7. heinäkuuta 1982 ja nimitettiin Agatsin hiippakunnan piispaksi 7. kesäkuuta 2002. Piispaksi vihkiminen seurasi 15. syyskuuta. Pääkonsekraattorina toimi Jacobus Duivenvoorde, jota avustivat Alphonsus Augustus Sowada ja Leo Laba Ladjar.Catholic-Hierarchy.org: Bishop Aloysius Murwito, O.F.M. == Lähteet == Luokka:Indonesialaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
KDM Dannebrog (A540)

KDM Dannebrog (runkonumero A540) on Tanskan kuningattaren jahti. Se on Euroopassa toinen kahdesta käytössä olevasta monarkin laivasta Norjan kuningashuoneen KS Norgen lisäksi. Laiva on nimetty Tanskan lipun mukaan. Laiva on pääasiassa hallitsijaperheen käytössä mutta hätätilassa se voidaan muuttaa sairaalalaivaksi. == Valmistus == Alus tilattiin Kööpenhaminan laivastontelakalta. Sen köli laskettiin 2. tammikuuta 1931 ja alus laskettiin vesille vielä samana vuonna 10. lokakuuta. Alus valmistui 26. toukokuuta 1932. == Palvelus == Alus oli koeajoissa 2. toukokuuta 1932 hallitsijaparin ollessa aluksella. Se on edelleen hallitsijan huvijahtina. == Lähteet == == Aiheesta muualla == *The Royal Yacht Dannebrog *Dannebrog *Specifications and photos of Dannebrog - SYT Luokka:Tanskan laivaston apualukset
Nicolaus Adi Seputra

Nicolaus Adi Seputra (s. 6. joulukuuta 1959 Purwokerto) on indonesialainen roomalaiskatolinen arkkipiispa. Hänet vihittiin Jeesuksen Pyhän Sydämen lähetyssaarnaajien papiksi 1. helmikuuta 1989 ja nimitettiin Merauken arkkihiippakunnan arkkipiispaksi 7. huhtikuuta 2004. Piispaksi vihkiminen seurasi 25. heinäkuuta. Pääkonsekraattorina toimi Jacobus Duivenvoorde, jota avustivat Julius Riyadi Darmaatmadja ja John Philip Saklil.Catholic- Hierarchy.org: Archbishop Nicolaus Adi Seputra, M.S.C. == Lähteet == Luokka:Indonesialaiset papit Luokka:Katoliset arkkipiispat Luokka:Vuonna 1959 syntyneet Luokka:Elävät henkilöt
Chelidonura varians

Chelidonura varians on keskikokoinen koralliriutoilla elävä vapaakiduskotilo. == Ulkonäkö ja koko == Chelidonura varians kasvaa noin viisi senttiä pitkäksi. Sillä on vasaranmuotoinen pää ja perässään kaksi frakkimaista pyrstöuloketta. Se on väriltään musta, reunoja korostavat turkoosinsiniset juovat. == Levinneisyys == Chelidonura varians elää luonnossa Indopasifisella merialueella.Velvet Sea Slug - Chelidonura varians = No More Flat Worms! Ocean Pro Aquatics. Se elää hiekkapohjalla laguuneissa ja merenlahdissa. Siellä niitä löytää usein uppotukkien alta tai kasvillisuuden joukosta.Velvet Sea Slug - Chelidonura varians - Blue Doris Fresh Marine. == Elintavat ja ravinto == Chelidonura varians -kotilot ovat samanaikaisia hermafrodiitteja, eli pariskunnan kumpikin osapuoli voi sekä laskea munia että hedelmöittää niitä. Ne laskevat kerralla mätiä noin 5×3 cm kokoisen alueen. Munat kuoriutuvat 3–4 päivässä. Toukat ajelehtivat planktonin seassa avomerellä ennen aikuistumistaan. Kotilo elää noin kolme kuukautta. Laji on riutta-akvaario- harrastajien suosiossa, sillä se syö punaruskeita Convolutriloba retrogemma -lajin laakamatoja. == Lähteet == == Aiheesta muualla == *Chelidonura varians Sea Slug Forum *Blue Velvet Nudibranch (Chelidonura varians) The Aquarium Wiki Luokka:Vapaakiduskotilot
Marian Rojek

Marian Rojek (s. 9. huhtikuuta 1955 Rzeszów) on puolalainen roomalaiskatolinen piispa. Hänet vihki papiksi Ignacy Tokarczuk 7. kesäkuuta 1981. Hänet nimitettiin Przemyślin arkkihiippakunnan vihkipiispaksi sekä Tisedin titulaaripiispaksi 21. joulukuuta 2005. Piispaksi vihkiminen seurasi 2. helmikuuta 2006. Pääkonsekraattorina toimi Józef Michalik, jota avustivat Kazimierz Górny ja Jan Ozga.Catholic-Hierarchy.org: Bishop Marian Rojek == Lähteet == Luokka:Puolalaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
Miki (animaatiosarja)

Miki on tanskalainen animaatiosarja. Kuusiosaisessa sarjassa kerrotaan piirtämällä erilaisista hahmoista, joista ei ole ennen kuultukaan. ==Jaksot== # Miki ja säännöllinen päivä (Miki – en almindelig dag) # Miki ja koiranpäivä (Miki – en hundedag) # Miki ja aurinkoinen päivä (Miki – en solskinsdag) # Miki ja sateinen päivä (Miki – en regnvejrsdag) # Miki ja sairauspäivä (Miki – en sygedag) # Miki ja syntymäpäivä (Miki – en fødselsdag) == Tekijät == * Kertoja: Inkeri Wallenius * Käsikirjoitus: Hans-Henrik Ley, Walther Lehmann * Animaatio: Walther Lehmann * Musiikki: Hans-Henrik Ley * Ohjaus: Hans-Henrik Ley * Tuottaja: Mette Lage Luokka:Lastenohjelmat Luokka:Animaatiosarjat Luokka:Tanskalaiset televisiosarjat
Joachim Ouédraogo

Joachim Ouédraogo (s. 18. maaliskuuta 1962) on burkinalainen roomalaiskatolinen piispa. Hänet vihittiin papiksi Ouahigouyan hiippakuntaan ja nimitettiin Dorin hiippakunnan piispaksi 20. marraskuuta 2004. Piispaksi vihkiminen seurasi 19. maaliskuuta 2005. Pääkonsekraattorina toimi Philippe Ouédraogo, jota avustivat Paul Yemboaro Ouédraogo ja Séraphin François Rouamba.Catholic-Hierarchy.org: Bishop Joachim Ouédraogo Ouédraogo sai 4. marraskuuta 2011 nimityksen Koudougoun hiippakunnan piispaksi. == Lähteet == Luokka:Burkinalaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Héctor González Martínez

Héctor González Martínez (s. 28. maaliskuuta 1939) on meksikolainen roomalaiskatolinen arkkipiispa. Hänet vihittiin papiksi Durangon arkkihiippakuntaan 1. joulukuuta 1963 ja nimitettiin Campechen hiippakunnan piispaksi 9. helmikuuta 1982. Piispaksi vihkiminen seurasi 24. maaliskuuta. Pääkonsekraattorina toimi Antonio López Aviña, jota avustivat Manuel Castro Ruiz ja Arturo Antonio Szymanski Ramírez. González Martínez sai nimityksen Antequeran arkkihiippakunnan koadjuuttoriarkkipiispaksi 4. helmikuuta 1988, ja hänet asetettiin tähän virkaan 5. huhtikuuta. Hänestä tuli Antequeran arkkipiispa 4. lokakuuta 1993. González Martínez nimitettiin 11. helmikuuta 2003 ja asetettiin 26. helmikuuta Durangon arkkipiispaksi. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1939 syntyneet Luokka:Elävät henkilöt
Antonio López Aviña

Antonio López Aviña (20. elokuuta 1915 – 25. helmikuuta 2004) oli meksikolainen roomalaiskatolinen arkkipiispa. Hänet vihki papiksi Luigi Traglia 29. lokakuuta 1939, ja hänet nimitettiin Zacatecasin hiippakunnan piispaksi 21. kesäkuuta 1955. Piispaksi vihkiminen seurasi 21. syyskuuta. Pääkonsekraattorina toimi José María González Valencia.Catholic-Hierarchy.org: Archbishop Antonio López Aviña López Aviña sai 14. joulukuuta 1961 nimityksen Durangon arkkihiippakunnan arkkipiispaksi, jona hän toimi, kunnes jäi eläkkeelle 4. maaliskuuta 1993. Hän osallistui Vatikaanin toiseen kirkolliskokoukseen. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1915 syntyneet Luokka:Vuonna 2004 kuolleet
Bekas

Bekas on Karzan Kaderin ohjaama draamaelokuva, joka on Suomen ja Ruotsin kansainvälinen yhteistuotanto.Suomen elokuvasäätiö ==Juoni== Kodittomat kurdiveljekset näkevät 1990-luvun alussa elokuvateatterin oven raosta vilauksen Teräsmiehestä ja päättävät matkustaa Amerikkaan tätä tapaamaan. Seitsenvuotias pikkuveli tekee listaa ihmisistä, jotka pyytäisi Teräsmiehen hoitamaan pois päiviltä. Listan kärjessä on Saddam Hussein. Kymmenvuotias isoveli yrittää hankkia heille passeja rajanylitykseen, mutta se ei ole helppoa.Plot Summary for Bekas by Karzan Kader, IMDb.com. Viitattu 2.3.2014. == Rooleissa == == Lähteet == Luokka:Vuoden 2012 ruotsalaiset elokuvat Luokka:Ruotsalaiset draamaelokuvat Luokka:Vuoden 2012 suomalaiset elokuvat Luokka:Suomalaiset draamaelokuvat Luokka:Elokuvat köyhyydestä
Nationalsozialistischer Untergrund

Nationalsozialistischer Untergrund on Saksan Zwickaussa asunut kolmen hengen uusnatsisolu, joka on vastuussa niin sanotuista Saksan uusnatsimurhista. Ne tapahtuivat vuosina 2000–2006. Uhreiksi joutuneet olivat pääasiassa siirtolaistaustaisia pienyrittäjiä, kahdeksan turkkilaista ja yksi kreikkalainen, mutta yksi uhreista oli poliisi, jolla ei ollut siirtolaistaustaa. Kaikki oli murhattu samalla aseella.Uusisuomi.fi viitattu 19.11.2011 Tapaus paljastui kun poliisi etsi heitä aseellisesta ryöstöstä ja oli löytänyt kaksi käsiasetta. Ryhmän kaksi miestä, Uwe Böhnhardt, 34, ja Uwe Mundlos, 38,hs.fi viitattu 22.11.2011 tekivät itsemurhan jouduttuaan poliisin piirittämiksi, ja nainen, Beate Zschäpe, 36, räjäytti heidän käyttämänsä asunnon, josta löytyi murhasarjassa käytetty aseKansanuutiset.fi viitattu 19.11.2011. Poliisin murhassa käytetty ase löytyi asuntovaunusta, jossa miehet olivat olleet. Nainen ilmiantoi itsensä 15. marraskuuta 2011. Ryhmä oli lisäksi tehnyt vuosien aikana 14 aseellista pankkiryöstöäiltalehti.fi viitattu 22.11.2011, joiden tuotoilla he ovat eläneet. Pidätettynä on naisen lisäksi yksi mieshenkilö.Hs.fi viitattu 19.11.2011 Nelikolla on paljastunut olevan ainakin yhdeksän avustajaa.Deutsche Welle viitattu 22.11.2011 Liittovaltion perustuslakisuojaviraston (Bundesamt für Verfassungsschutz, BfV) agentti on ollut paikalla useiden murhien tapahtuessa. Hänet erotettiin virasta kun hänen kotoaan löytyi natsiaineistoa, mutta muuten asia jätettiin tutkimatta. Poliisi oli kiinnittänyt kolmikkoon huomiota jo tammikuussa 1997 valekirjepommiepäilyn vuoksi. Heidät pidätettiin syyskuussa 1997 toisen valepommin vuoksi. Taas tammikuussa 1998 heiltä löytyi pommintekovälineitä, mutta vaikka heistä annettiin pidätysmääräys heitä ei pidätetty ja he katosivat. Saksassa on nyt esitetty Kansallisdemokraattisen puolueen (NDP) kieltämistä. Beate Zschäpe tuomittiin 12. heinäkuuta 2018 elinkautiseen vankeuteen kymmenestä murhasta. Hänen läsnäoloaan yhdelläkään murhapaikalla ei pystytty todistamaan, mutta NSU:n ydinryhmään kuuluminen riitti kuitenkin tuomioon. == Lähteet == == Aiheesta muualla == Luokka:Uusnatsismi Luokka:Rasismi Saksassa Luokka:Murhat Saksassa
Fernando Mario Chávez Ruvalcaba

Fernando Mario Chávez Ruvalcaba (30. marraskuuta 1932 – 15. syyskuuta 2021) oli meksikolainen roomalaiskatolinen piispa. Hänet vihki papiksi Antonio Samorè Zacatecasin hiippakuntaan 23. joulukuuta 1961. Hänet nimitettiin Zacatecasin piispaksi 20. tammikuuta 1999, ja piispaksi vihkiminen seurasi 20. maaliskuuta. Pääkonsekraattorina toimi Justo Mullor García, jota avustivat Javier Lozano Barragán ja Rafael Muñoz Núñez.Catholic-Hierarchy.org: Bishop Fernando Mario Chávez Ruvalcaba Chávez Ruvalcaba jäi eläkkeelle 8. lokakuuta 2008. == Lähteet == Luokka:Meksikolaiset papit Luokka:Katoliset piispat Luokka:Vuonna 1932 syntyneet Luokka:Vuonna 2021 kuolleet
Turtleneck & Chain

__NOTOC__ Turtleneck & Chain on The Lonely Island -yhtyeen toinen albumi. Kappaleet ovat humoristisia ja parodioivat rap-kliseitä. == Kappaleet == == Arvostelut == * Metacritic: 78/100Metacritic aggregate * Allmusic: Allmusic review * Entertainment Weekly: BEntertainment Weekly * Rolling Stone: Rolling Stone == Lähteet == Luokka:Vuoden 2011 albumit Luokka:Yhdysvaltalaiset hip hop -albumit
Natriumoksidi

Natriumoksidi (Na2O) on natrium- ja oksidi-ionien muodostama epäorgaaninen ioniyhdiste. Yhdistettä käytetään muun muassa lasin valmistuksessa. ==Ominaisuudet ja valmistus== Natriumoksidi on kiinteää valkoista jauhemaista ainetta. Se reagoi veden kanssa, jolloin muodostuu natriumhydroksidia ja vapautuu lämpöä eli reaktio on eksoterminen. Natriumoksidin kiderakenne on niinkutsuttu antifluoriittirakenne, joka muistuttaa kalsiumfluoridin kiderakennetta. :Na2O + H2O → 2 NaOH Natriumoksidia muodostuu natriummetallin ja hapen välisessä reaktiossa, kun hapen määrä on rajoitettu stoikiometriseksi ja lämpötila on oikea, noin 150-200 °C. Suuremmalla happimäärällä muodostuu pääasiassa natriumperoksidia. :4 Na + O2 → 2 Na2O Yhdistettä voidaan tuottaa kuumentamalla natriumkarbonaattia 851 °C (1 124 K) jolloin muodostuu hiilidioksidia ja natriumoksidia General Chemistry Online!, What happens when sodium bicarbonate is heated? tai natriummetallin ja natriumperoksidin, natriumhydroksidin tai natriumnitriitin välisellä reaktiolla. Natriummetallin tilalla voidaan käyttää myös natriumatsidia. : Na2CO3 → CO2 + Na2O : 2 NaOH + 2 Na → 2 Na2O + H2 : Na2O2 \+ 2 Na → 2 Na2O : 2 NaNO2 \+ 6 Na → 4 Na2O + N2 ==Käyttö== Natriumoksidia käytetään lasinvalmistuksessa niin kutsuttuna fluksina eli alentamaan lasin sulamispistettä. Yhdistettä voidaan käyttää myös veden poistamiseen liuottimista. ==Lähteet== Luokka:Natriumyhdisteet Luokka:Oksidit
Mika Karhu

Mika Karhu on suomalainen snookerin pelaaja. Hän on snookerin Suomen mestari vuosilta 1993 ja 1994.Suomen mestarit Suomen biljardiliitto (Arkistoitu versio) == Lähteet == Luokka:Suomalaiset snookerpelaajat Luokka:Syntymävuosi puuttuu Luokka:Elävät henkilöt
Porto Alegre (täsmennyssivu)

Porto Alegre on paikannimi: *Porto Alegre, kaupunki Rio Grande do Sulin osavaltiossa Brasiliassa *Porto Alegre, ala-alue Rio Grande do Sulissa *Porto Alegre do Piauí, kunta Piauíssa Brasiliassa *Porto Alegre do Tocantins, kunta Tocantinsissa Brasiliassa *Porto Alegre do Norte, kunta Mato Grossossa Brasiliassa *Porto Alegre, kylä São Tomé ja Príncipessä
Angels of Babylon

Angels of Babylon on yhdysvaltalainen heavy metal -yhtye. Yhtyeessä soittaa mm. entinen Manowar-rumpali Kenny "Rhino" Earl sekä Megadethin alkuperäinen basisti David Ellefson. == Jäsenet == === Nykyiset === * Rhino – laulu, rummut * Ethan Brosh – kitara * David Ellefson – bassokitara === Entiset jäsenet === * David Fefolt – laulu == Julkaisut == * * Luokka:Yhdysvaltalaiset metalliyhtyeet
Jääpallon Suomensarja 1954

Palloliiton Suomensarja pelattiin kaudella 1953-1954 kaksilohkoisena, lohkojen voittajat nousivat seuraavan kauden jääpallon mestaruussarjaan ja lohkojen kaksi viimeistä putosi maakuntasarjaan. Palloliiton lisäksi Työväen Urheiluliitto järjesti oman kolmilohkoisen Suomensarjansa. Edellisenä kautena maakuntasarjasta noussut Veitsiluodon Vastus ei hävinnyt länsilohkossa yhtään ottelua, ja nousi mestaruussarjaan. Itälohkon voitti KUP. Edellisen kauden päätteeksi mestaruussarjasta pudonneet HIFK ja SePS jäivät lohkojensa kakkosiksi. Sarjasta putosivat lännessä Rauman Iirot ja Pargas IF, idässä entisaikoina Suomen jääpallokenttiä hallinneet Sudet ja Kiffen. == Palloliiton Suomensarja == === Länsilohko === Joukkue O V T H Maalit P Veitsiluodon Vastus 7 5 2 0 31–15 12 Seinäjoen Palloseura 7 5 0 2 32–19 10 Oulun Pallo-Pojat 7 4 0 3 23–15 8 Rosenlewin Urheilijat -38 7 3 1 3 29–32 7 Vaajakosken Pallo 7 3 1 3 17–20 7 Ilves-Kissat, Tampere 7 2 2 3 25–25 6 Rauman Iirot 7 2 1 4 18–28 5 Pargas IF 7 1 3 5 15–28 5 === Itälohko === Joukkue O V T H Maalit P Kouvolan Urheilijain Palloilijat 7 6 1 0 24–6 13 Helsingin IFK 7 4 3 0 3–14 11 Varkauden Pallo-Pojat 7 4 2 1 30–13 10 Savonlinnan Pallokerho 7 3 2 2 30–18 8 Ylä-Vuoksen Palloseura 7 3 2 2 25–18 8 Mikkelin Palloilijat 7 2 0 5 24–24 4 Sudet, Helsinki 7 1 0 6 18–43 2 Kiffen, Helsinki 7 0 0 7 5–51 0 ==TUL:n Suomensarja== === Etelälohko === Joukkue O V T H Maalit P Helsingin Ponnistus 5 4 1 0 36–5 9 Helsingin Jyry 2 5 4 1 0 18–6 9 Työväen Mailapojat 5 2 1 2 13–15 6 Helsingin Visa 5 1 2 2 21–11 4 Urheiluseura -33 5 1 1 3 8–19 3 Malmin Palloseura 5 0 0 5 3–42 0 === Länsilohko === Joukkue O V T H Maalit P Turun Pyrkivä 2 3 2 1 0 12–3 5 Turun Kisa-Veikot 3 1 2 0 8–5 4 Turun Jyry 3 1 1 1 5–10 3 Uudenkaupungin Roima 3 0 0 3 4–11 0 Kakkosjoukkueena Pyrkivä ei voinut osallistua nousukarsintaan. TKV puolestaan luopui siitä. === Itälohko === Joukkue O V T H Maalit P Lappeenrannan Työväen Urheilijat 2 2 0 0 12–4 4 Mikkelin Pallo-Kissat 2 1 0 1 11–7 2 Sorvalin Veikot 2 0 0 2 4–16 0 Loppuottelu Joukkue 1 Tulos Joukkue 2 Helsingin Ponnistus 6–3 (3-3) Lappeenrannan Työväen Urheilijat Mestaruussarjakarsinta Joukkue 1 Tulos Joukkue 2 Oulun Pallo-Veikot ja. 1–3 (1-1;1-1) Helsingin Ponnistus Ponnistus nousi TUL:n mestaruussarjaan, josta OPV putosi. ==Lähteet== * Mitä-Missä- Milloin 1955, Otava 1955. * Palloliiton toimintakertomus 1954 * TUL:n toimintakertomus 1954 1954 Luokka:Vuoden 1954 jääpallo
Foster the People

Foster the People on yhdysvaltalainen indie pop -yhtye, johon kuuluvat Mark Foster, Mark Pontius, Sean Cimino ja Isom Innis. He ovat julkaisseet kolme albumia. Heidän ensimmäinen albuminsa nimi on Torches, joka julkaistiin toukokuussa 2011. Erityisesti kappale ”Pumped Up Kicks” kyseiseltä levyltä on pyörinyt soittolistojen kärjessä. Vuoden 2014 marraskuussa ilmestyi heidän toinen albuminsa nimeltään Supermodel. Vuonna 2017 yhtye julkaisi kolmannen studioalbuminsa, Sacred Hearts Club. ==Diskografia== ===Albumit=== *Torches (2011) *Supermodel (2014) *Sacred Hearts Club (2017) ===Singlet=== *"Pumped Up Kicks" (2010) *"Call It What You Want" (2011) *"Helena Beat" (2011) *"Don't Stop (Color on the Walls)" (2012) *"Houdini" (2012) *"Broken Jaw" (2012) *"Coming of Age" (2014) *"Best Friend" (2014) *"Are You What You Wanna Be?" (2014) *"Pseudologia Fantastica" (2014) *"Best Friend" (2014) *"Are You What You Want to Be?" (2014) *"Doing It For The Money" (2017) *"Loyal Like Sid & Nancy" (2017) *"Sit Next To Me" (2017) *"Worst Nites" (2018) *"Style" (2019) *"Imagination" (2019) *"Pick U Up" (2019) *"It's OK to Be Human" (2020) *"Lamb's Wool" (2020) *"The Things We Do" (2020) *"Under the Moon" (2020) == Aiheesta muualla == *Yhtyeen kotisivut Luokka:Yhdysvaltalaiset alternative rock -yhtyeet Luokka:Yhdysvaltalaiset indie pop -yhtyeet
Kingdom of Evil

__NOTOC__ Kingdom of Evil on yhdysvaltalaisen Angels of Babylonin debyyttialbumi, joka julkaistiin vuonna 2010. == Kappaleet == # # # # # # # # # # == Kokoonpano == * David Fefolt – laulu * Ethan Brosh – kitara * David Ellefson – basso * Rhino – rummut == Arvostelut == * Allmusic: Allmusic review * Imperiumi.net: 6+/10Imperiumi.net: Levyarvio * Sea of Tranquility: Sea of Tranquility: Album review == Lähteet == == Aiheesta muualla == * Kingdom of Evil discogs.com -sivustolla * Luokka:Vuoden 2010 esikoisalbumit Luokka:Yhdysvaltalaiset metallialbumit
San Carlo alle Quattro Fontane

thumb|Kirkon kokonaiskuva Chiesa di San Carlo alle Quattro Fontane on Roomassa sijaitseva barokkikirkko. Kirkon suunnitteli Francesco Borromini luostariksi espanjalaiselle trinitaariveljeskunnalle. Rakennus oli Borrominin ensimmäinen merkittävä työ. Hän ei kuitenkaan ehtinyt nähdä muuta kuin julkisivun valmistumisen vuonna 1667, kun rakennuksen rakentaminen oli aloitettu vuonna 1638. Kirkko on omistettu pyhälle Carlo Borromeolle. Rakennus tunnetaan lisänimellä San Carlino.Hinzen-Bohlen, Brigitte & Sorges, Jürgen 2007, s. 88 ==Arkkitehtuuri== Rakennuksen pohjapiirros on ellipsi, jossa yhdistyvät kreikkalainen risti ja kahdeksankulmio. Tämä ovaalipohjapiirros on vastaus Borrominin kilpailijan Gian Lorenzo Berninin työhön Sant'Andrea al Quirinale. Pienen tilan taitava käyttö osoittaa Borrominin lahjakkuuden. Elliptisen pohjapiirroksen tavoitteena on antaa vaikutelma suuresta tilasta. Kupolin mittasuhteet ovat 25,80 metriä ja 16,25 metriä ja siinä on monimutkainen kasettiornamentiikka. Kuviossa ympyrät integroituvat monikulmioihin tai työntyvät kuusikulmioiden ja ristien väliin, joka kertoo rakennuksen uskonnollisesta tarkoituksesta. Sisätiloissa ei ole freskoa, mikä on harvinaista italialaisissa kupoleissa. Perinteiden mukaisesti lattian kiveys toistaa kupolin kuviota. Veistoskoristelu on vähäistä arkkitehtonisissa osissa. Sitä on nähtävissä pylväiden korkeudella, korniisissa ja holvin tukimuureissa. Rakennuksen julkisivu perustuu kuperan ja koveran vuorotteluun sekä pylväisiin ja päätykolmioihin. Borromini ylittää kilpailijansa Gian Lorenzo Berninin koristelun omaperäisyydessä. Julkisivussa on kolme erilaista keksintöä: päittäiset balustradit vuorotellen klassisten balustradien kanssa, pylväiden kapiteelien suunnittelu ja "enkelimäinen" päätykolmio, jossa kahden enkelin siivet kohtaavat. thumb|Luostari Pienimuotoinen luostari vastaa pohjapiirrokseltaan suorakulmiota. Siellä on samanlaisia balustradeja kuin julkisivussa. Borromini kehitti tässä barokin illusionismia haluten antaa tilasta isomman vaikutelman, kuin mitä se oikeasti on. Tämä saatiin aikaiseksi käyttämällä pylväitä moninkertaisesti, jäljitellen luostareiden perinteistä rytmiä. == Lähteet == * === Viitteet === Luokka:Rooman kirkot Luokka:Kivikirkot
Kaisa Vala

Kaisa Vala (s. 1983 Joensuu) on suomalainen laulaja, lauluntekijä ja kosketinsoittaja, jonka ensimmäinen sooloalbumi Ghost Waltz ilmestyi vuonna 2007. Hänen isänsä Otra Romppanen on muusikko, joka tunnetaan myös musiikkituottajana. Kaisa Vala on taiteilijanimi. Vuonna 2012 Vala osallistui Uuden Musiikin Kilpailuun ja pääsi finaaliin kappaleellaan Habits of Human Beings. ==Diskografia== *Ghost Waltz (2007) *International Shaman (2012) ==Lähteet== Luokka:Suomalaiset laulajat Luokka:Suomalaiset kosketinsoittajat Luokka:Suomalaiset lauluntekijät Luokka:Vuonna 1983 syntyneet Luokka:Elävät henkilöt
Perheen piirissä

Perheen piirissä (engl. Doing Time on Maple Drive) on vuonna 1992 ensi-iltansa saanut televisioelokuva. Elokuvan pääosia esittävät James Sikking, Bibi Besch, William McNamara, Jayne Brook, David Byron, Lori Loughlin ja Jim Carrey. Elokuvan on ohjannut Ken Olin. Elokuva oli Jim Carreyn ensimmäinen draamaelokuva. ==Aiheesta muualla== * * * Luokka:Yhdysvaltalaiset draamaelokuvat Luokka:Vuoden 1992 yhdysvaltalaiset elokuvat Luokka:Yhdysvaltalaiset televisioelokuvat
Musta lammas

thumb|Musta lammas erottuu laumasta. Musta lammas on puhe- ja kirjakielessä käytetty nimitys ryhmän tai suvun jäsenestä, joka poikkeaa ryhmän muista jäsenistä jollakin kielteisellä ja silmiinpistävällä tavalla. Ilmaus tunnetaan monissa eurooppalaisissa kielissä (mm. , ), joista se on lainautunut suomeen. Taustalla on lampaankasvatus: valkoisen lampaan villaa pidetään arvokkaampana kuin mustaa tai ruskeaa villaa, koska valkoista villaa on helpompi värjätä. Mustat lampaat pyritään poistamaan laumasta. Tällaista erottelua kuvataan jo Ensimmäisessä Mooseksen kirjassa: "Minä tarkastan tänään kaiken laumasi; erota siitä pois kaikki pilkulliset ja kirjavat lampaat sekä karitsoista kaikki mustat ja vuohista kirjavat ja pilkulliset" (1. Moos. 30: 32). Ryhmädynamiikassa "mustalla lampaalla" on tärkeä rooli ryhmän ulkopuolisena jäsenenä, syntipukkina: ryhmän sisäistä kiinteyttä korostetaan suhteessa ulkopuoliseen. Epämieluisat ominaisuudet voidaan pitää ryhmän ulkopuolella, kun ne projisoidaan ja henkilöidään.Antons, Klaus: Praxis der Gruppendynamik. 8. Aufl. Hogrefe Verlag, Göttingen 2000. ISBN 3-80171370-9. == Lähteet == == Aiheesta muualla == Luokka:Sanonnat Luokka:Syrjintä Luokka:Lammas
Matti Pukanhaava

Matti Pukanhaava (2. elokuuta 1751 Kankaanpää – 19. joulukuuta 1833 Kankaanpää) oli suomalainen herännäisjohtaja, rukoilevaisuusliikkeen tunnetuimpia maallikkosaarnaajia. Pukanhaavan vanhemmat olivat talollinen Matti Kortteisto ja Liisa Antintytär. Hän harrasti hengellisiä asioita jo poikavuosista pitäen, rukoillen ahkerasti muun muassa paimenessa ollessaan. Merikarvialta kotoisin oleva hurmossaarnaaja Anna Rogel teki häneen syvän vaikutuksen. Pukanhaavalla oli suuri perhe, joka eli varsin puutteellisesti. Hänestä tuli kuitenkin tunnustettu saarnamies ja hengellinen johtaja, joka osasi perimätiedon mukaan käsitellä sairaita, erityisesti mielisairaita. Pukanhaavan ensimmäinen puoliso vuodesta 1774 oli Maria Anttila (k. 1816) ja toinen vuodesta 1817 Susanna Saaranta (k. 1853.) ==Lähteet== * Sivu 595. Luokka:Rukoilevaisuusliikkeen vaikuttajat Luokka:Vuonna 1751 syntyneet Luokka:Vuonna 1833 kuolleet